खड़ी ट्राली के टायरों को लगाई आग
संगरूर|गांव कुलारखुर्द में रात के समय सड़क पर खड़ी की गई ट्राली के टायरों को अज्ञात व्यक्तियों द्वारा आग लगा दी गई। जिससे ट्राली के टायर बुरी तरह से जलकर राख हो गए। ट्राली मालिक शमशेर सिंह ने बताया कि वह अपनी ट्राली घर के बाहर सड़क के किनारे में खड़ी करते हैं। रात के 11 बजे के आस पास पड़ोसी ऊंची आवाज में चिल्ला रहे थे। बाहर जाकर देखा तो उनकी ट्राली के टायरों से आग की लपटें निकल रही थी। उन्होंने तुरंत टायरों पर मिट्टी डालना शुरू कर दिया, लेकिन एक तरफ के टायर ट्यूब जलकर राख हो चुके थे, जबकि दूसरी तरफ के टायरों के पास आग सुलग रही थी। शमशेर सिंह ने बताया कि किसी द्वारा पुरानी रंजिश के चलते आग लगाई गई है। पुलिस में शिकायत दर्ज करवा दी गई है।
hin_Deva hin_Deva